stanford-oval/wikipedia huggingface dataset:
זיף (כפר)
הערות שוליים

1 2  מפקד אוכלוסין 2016, באתר של הלשכה הפלסטינית המרכזית לסטטיסטיקה
| דגל הרשות הפלסטיניתיישובי נפת חברון |
| --- | --- | --- |
| ערים | חברון • דורא • חלחול • יטא • דאהרייה |  |
| מועצות מקומיות | בני נעים • בית עווא • בית אולא • בית אומר • דיר סאמת • אידנא • ח'אראס • נובא • סעיר • א-סמוע • צוריף • תרקומיא • תפוח |  |
| כפרים | אום אל-ח'יר • אל-בקעה • בית עמרה • בית ענון • בית כאחיל • בית א-רוש אל-פוקא • אל-בורג' • דיר אל-עסל אל-פוקא • א-דווארה • חדב אל-פוואר • אל-חילה • חוריז • אמריש • ג'בעה • ח'ירבת כרמה • אל-כרמל • ח'אלת אל-מאיה • חֻ'רסא • אל-כום • ח'ירבת סאפא • ח'רבת זנוטה • ח'ירבת א-סימיא • מג'ד • קַלְקַס • קילה • רמאדין • א-ריחייא • א-שויוח' • שיוח' אל-ערוב • א-סורה • א-טבקה • אל-עודייסה • זיף • ראבוד • קורייסה |  |
| מחנות פליטים | אל-ערוב • אל-פוואר |  |
נפות הרשות הפלסטינית
| --- | --- |
בקרת זהויות :  NLI: 987007584319805171  VIAF: 12146461612527732003   WorldCat (עם VIAF): 12146461612527732003 
ערך זה הוא קצרמרבנושא הרשות הפלסטינית. אתם מוזמנים לתרום לוויקיפדיה ו.
זונה בעלת לב זהב

רחב הזונה עם לב הזהב, יחד עם מרגליו של יהושע, בציור מהמאה ה-17.
זונה בעלת לב זהב היא סטריאוטיפ של דמות בדיונית, המציגה קורטיזנה או זונה המאופיינת כבעלת מניעים הגונים ואישיות חביבה. דמות - לרוב אישה - היא בדרך כלל דוגמה לאירוניה: חסרת מוסר בשל עיסוקה, אך בעלת תכונות חיוביות בלבד מכל בחינה אחרת.
מאפיינים

לעיתים תכופות, לדמותה של הזונה בעלת לב הזהב, הן בספרות והן בקולנוע, יש תפקיד מכריע, אך שולי, בעלילה הדרמטית של הסיפור. בדרך כלל, היא מעניקה לגיבור עצה הרת-גורל או שהיא משמשת כמתווכת (בין הגיבור לבין דמות אחרת). לפעמים, היא מאופיינת בצורה המנוגדת לדמות נשית אחרת, מוסרית או קרירה. במקרים מסוימים, הדמות מתוארת כמי שעוסקת בזנות מתוך חוסר ברירה, למשל: בגלל ייאוש או כפייה מצד סרסור. במקרים אחרים, העיסוק בזנות יכול לשקף את תאוות החיים שיש לדמות (כמו, למשל, במקרה של דמותה של איליה בסרט רק בימי חול).
ייתכן והסטריאוטיפ התפתח על בסיס מסורות מסוימות, כגון דמויות מהביבליה כמרים המגדלית או רחב, או המסורת התיאטרלית ההודית העתיקה הכוללת את The Little Clay Cart - מחזה דרמטי בסנסקריט מאת סודרקה (Śudraka) בו מופיעה וסנטסינה (Vasantasena) - קורטיזנה עם לב זהב.‏‏ אך ניתן למצוא דמות סטריאוטיפית זו במיתוסים שונים ובתרבויות רבות, בצורת סיפור טרגי על פילגש אשר מתאהבת בפטרון / לקוח שלה או, לחלופין, במאהב צעיר ולעיתים קרובות - עני. לכן, הדבר עשוי להיחשב לא רק ארכיטיפ, אלא גם להעיד על תפיסה די אוניוורסלית, בחברות שונות, בנוגע למוסר ומיניות.
וריאציה על סטריאוטיפ הזונה היא דמות החשפנית - גרסה מתונה יותר של הדמות.
מאפיינים > במדיות שונות

בתיאטרון המוזיקלי, זונה עם לב של זהב מגולמת במקרים רבים על ידי זמרות מצו סופרן. אחת החריגות הבולטות לכך היא ויולטה ולרי, גיבורת "לה טרוויאטה" של ג'וזפה ורדי, ששרה סופרן. לעיתים קרובות, הדמות מוצגת באור טראגי, ואף מתה מוות טראגי; דוגמה קלאסית לכך היא דמותה של ננסי ברומן "אוליבר טוויסט" מאת צ'ארלס דיקנס, וכן במחזמר הבימתי הנגזר ממנו, אוליבר! (וכן ב-"אוליבר!" - עיבוד הקולנועי הנגזר מן המחזמר), אשר נרצחת על ידי בן-זוגה.
בתולדות הטלוויזיה, "זונה עם לב זהב" הפך לארכיטיפ חשוב באופרות סבון, במיוחד בבריטניה. במהלך שנות השישים, דמותה של אלסי טאנר בסדרה הבריטית Coronation Street עיצבה את הדמות עבור מספר דמויות שבאו אחריה, כגון בת' לינץ' (מאותה הסדרה), קאט סלייטר, סטייסי סלייטר ודאון סוואן (שלושן דמויות מאופרת הסבון הבריטית "איסטאנדרס"). דמויות מסוג זה לעיתים קרובות מוצגות כבעלות חיים טראגיים, אבל בפומבי מעמידות פנים שהן מאושרות. לעיתים קרובות, אך לא תמיד, דמויות אלו הופכות לחיוניות עבור סדרות הטלוויזיה בהן הן מופיעות, והשחקניות המגלמות אותן הופכות לכוכבות מהגדולות בתעשיית הטלוויזיה הבריטית.
"זונה עם לב של זהב" היא דמות סטריאוטיפית בולטת בסרטים רבים, ובפרט - במערבונים אמריקאיים. בסרט הקולנוע האמריקאי "החשוד המיידי", הבלש דייוויד קויאן (צ'אז פלמינטרי) אומר לחשוד ורבל קינט (קווין ספייסי): "so don't sell me the hooker with a heart of gold" ("אז אל תמכור לי את [סיפור] הזונה עם לב הזהב").
דוגמאות > ספרות

אוליבר טוויסט - רומן מאת צ'ארלס דיקנס משנת 1838, בו מופיעה דמותה של ננסי.
עלובי החיים - דמותה של פנטין.
הברית החדשה - דמותה של מרים המגדלית (אשר לא ברור לגמרי האם אכן הייתה זונה, אך רבים מפרשים שכן).
החטא ועונשו - דמותה של סופיה סמיונובנה.
ספר יהושע - דמותה של רחב הזונה.
דוגמאות > טלוויזיה

Coronation Street - דמויותיהן של אלסי טאנר ובת' לינץ'.
איסטאנדרס - דמויותיהן של קאט סלייטר, סטייסי סלייטר ודאון סוואן.
דוגמאות > קולנוע

אוליבר! - סרטו של קרול ריד משנת 1968, בו מופיעה דמותה של ננסי.
אישה יפה - סרטו של גארי מרשל משנת 1990, בו ג'וליה רוברטס מגלמת את דמותה של ויויאן.
לילות כביריה - סרטו של פדריקו פליני משנת 1957, בו ג'ולייטה מזינה מגלמת את דמותה של כביריה.
לירות כדי להרוג - סרטו של מייקל דייוויס משנת 2007, בו מוניקה בלוצ'י מגלמת את דמותה של דונה.
מולין רוז' - סרטו של באז לורמן משנת 2001, בו ניקול קידמן מגלמת את דמותה של סאטין.
מלכת הכביש - סרטו של מנחם גולן משנת 1971, בו גילה אלמגור מגלמת את דמותה של מרגלית חסון.
משנה מקום משנה מזל - סרטו של ג'ון לנדיס משנת 1983, בו ג'יימי לי קרטיס מגלמת את דמותה של אופליה.
רק בימי חול - סרטו של ז'ול דאסן משנת 1960, בו מלינה מרקורי מגלמת את דמותה של איליה.
שנגחאי אקספרס - סרטו של יוזף פון שטרנברג משנת 1932, בו מרלן דיטריך מגלמת את דמותה של שנגחאי לילי.
דוגמאות > תיאטרון

אוליבר! - מחזמר מאת ליונל בארט משנת 1960, בו מופיעה דמותה של ננסי.
לה טרוויאטה - אופרה מאת ג'וזפה ורדי משנת 1853, בו מופיעה דמותה של ויולטה ולרי.
The Little Clay Cart - מחזה מאת סודרקה (Śudraka), בו מופיעה דמותה של הקורטיזנה סנטסינה (Vasantasena).
ראו גם

אקדוחן
שיכור העיירה
הערות שוליים

↑  Pauwels, Heidi Rika Maria (2008). Indian Literature and Popular Cinema. Routledge. p. 84. ISBN 0-415-44741-0.
↑  Jakes, T.D. (2003). God's Leading Lady. New York: Berkley Books. p. 127. She may be the original hooker with the heart of gold
↑  Soars, Emily. "Trading Places". Turner Classic Movies. נבדק ב-16 בספטמבר 2013. {{cite web}}:  (עזרה)
סופה הטראגי של ננסי (מתוך "אוליבר טוויסט"). איור מאת ג'יימס מהוני.
מרים המגדלית יחד עם ישו בציור מאת אלכסנדר איוואנוב (1835)
חיים פליטר

חיים פליטר היה ספורטאי ספורט נכים לשעבר בתחרויות אתלטיקה, אלוף פאראלימפי בתחרויות הטלת כידון וזריקת דיסקוס.
קריירה

במשחקים הפאראלימפיים היידלברג (1972) התחרה בשש תחרויות: בזריקת דיסקוס זכה במדליית כסף (33.68 מטר), בהטלת כידון זכה במדליית ארד (27.47 מטר), בסללום כיסאות גלגלים סיים במקום הרביעי (0:50.60 שניות), בקרב חמש סיים במקום השישי, בהדיפת כדור ברזל סיים במקום השמיני ובתחרות מרתון סיים במקום ה-34.
במשחקים הפאראלימפיים טורונטו (1976) זכה בשתי מדליות זהב: בהטלת כידון (29.43 מטר) ובזריקת דיסקוס (36.24 מטר). עוד הוא זכה במדליית ארד בהדיפת כדור ברזל (9.5 מטר) והשתתף בתחרות קרב חמש אותה סיים במקום החמישי.
במשחקים הפאראלימפיים ניו יורק וסטוק מנדוויל (1984) זכה במדליית כסף בזריקת דיסקוס (40.76 מטר) ובשתי מדליות ארד: בהטלת כידון (37.72 מטר) ובהדיפת כדור ברזל (10.57 מטר). בתחרות קרב חמש סיים במקום הרביעי.
היה נשוי לכוכבה פליטר ואב לשלושה.
זונה גייל

| --- | --- |

 לידה:  26 באוגוסט 1874 פורטייג', ארצות הברית 
 פטירה:  27 בדצמבר 1938 (בגיל 64) שיקגו, ארצות הברית 
 מדינה:  ארצות הברית 
 מקום קבורה:  Silver Lake Cemetery 
 מקום מגורים:  ניו יורק 
 השכלה:  אוניברסיטת ויסקונסין-מדיסון  Wayland Academy 
 בן או בת זוג:  William Llewellyn Breese (1928–1938) 
 פרסים והוקרה:  פרס פוליצר לדרמה (1921) 
 
זונה גייל (באנגלית: Zona Gale;‏ 26 באוגוסט 1874 - 27 בדצמבר 1938) היא הייתה סופרת ומחזאית אמריקאית, והאישה הראשונה שזכתה בפרס פוליצר לדרמה בשנת 1921 על המחזה "Miss Lulu Bett" אשר מבוסס על ספרה.
גייל הייתה גם פעילה פוליטית, ועסקה בתחומים כגון זכויות נשים, פציפיזם ועוד. היא כתבה בסגנונות שונים, כמו ריאליזם, אימפרסיוניזם ומיסטיציזם, ורוב סיפוריה מבוססים על עיירת הולדתה, פורטג׳.
קורות חיים > ילדות ומשפחה

כבר בגיל צעיר פיתחה גייל אהבה לקריאה והחלה לקרוא את מסעות ההלך, גן העדן האבוד, התנ"ך ושייקספיר. היא סיכמה במחברתה את העלילה של כל ספר שסיימה לקרוא. באותה תקופה החלה גייל לכתוב יצירות ספרותיות משלה, כגון סיפורים ושירים.
זונה גייל הייתה בת יחידה, בעלת קשר חזק עם משפחתה, והם השפיעו רבות על חייה ועל יצירותיה. אביה, צ׳ארלס גייל (Charles Gale), עסק בספרות ובפילוסופיה והחשיב את עצמו כפילוסוף אידיאליסטי. הוא האמין בכוחות על-אנושיים והעביר את האמונה הזאת לבתו, מה שהשפיע על עבודותיה המיסטיות. אמה של גייל, אליזה בירס גייל (Eliza Beers Gale), תמכה בה מאוד, והעתיקה ושמרה את כל כתביה הראשונים. נוסף לכך, היא עודדה את גייל להגיש בגיל 13 "ספר" ל"Youth’s Companion". אמה של גייל נטעה בה את האמונה הפרסביטריאנית. בשנת 1923 נפטרה אמה של גייל. לאחר מותה גייל טענה שקיבלה מאמה מאות מסרים רוחניים, ובעקבותיהם היא החלה לכתוב סיפורים בסגנון יותר מיסטי. שש שנים לאחר מכן, בשנת 1929, אביה של גייל נפטר.
בשנת 1928, כשגייל הייתה בת 54, היא נישאה לוויליאם ל. בריס (William L. Breese), אלמן, בנקאי ויצרן לבנים. לאחר החתונה גייל עברה לביתו של בריס, שגר יחד עם בתו, ג׳ולייט בריס (Juliette Breese). בהמשך הזוג אימץ יחד ילדה בשם לזלין (Leslyn) .
קורות חיים > השכלה

בשנת 1891 גייל החלה ללמוד באוניברסיטה של ויסקונסין במדיסון (University of Wisconsin), בתקופה בה מעט נשים זכו להזדמנות להשכלה גבוהה. ציוניה של גייל היו גבוהים מהממוצע, בייחוד באנגלית. גייל זכתה במספר פרסים בספרות, ופרסמה את סיפורה הראשון בעיתון ״Milwaukee", עבורו קיבלה שלושה דולרים.
בשנת 1895 גייל סיימה את לימודיה לתואר ראשון בספרות, בשנת 1899 קיבלה תואר שני בספרות, ובשנת 1901 קיבלה תואר שני נוסף.
גייל הייתה חברת מועצת המנהלים (Board of Regents) של אוניברסיטת ויסקונסין משנת 1923 ועד שנת 1929, כהוקרה על מאמציה לספק לנשים שוויון הזדמנויות בחינוך. בשנת 1929 קיבלה גייל תואר כבוד מאוניברסיטת ויסקונסין, ובשנת 1935 היא נבחרה להיות חלק ממועצת המבקרים של האוניברסיטה.
קורות חיים > פטירתה

בדצמבר 1938 גייל הגיעה לשיקגו כדי לקבל טיפול רפואי לאחר שסבלה משיעול ממושך. היא אושפזה בבית החולים בשיקגו עם דלקת ריאות, וב-27 בדצמבר 1938 היא נפטרה. זונה גייל נקברה בפורטג', העיירה בה בילתה את מרבית חייה.
לזכרה של גייל, הקים בעלה בריס את ספריית זונה גייל בריס (Zona Gale Breese memorial library) בפורטג׳, ויסקונסין.
פעילות מקצועית > עיתונות ותחילת דרכה כסופרת

בתחילת דרכה המקצועית, גייל הייתה נחושה להיות עיתונאית. לאחר שסיימה את לימודיה באוניברסיטה עברה למילווקי שבויסקונסין על מנת למצוא עבודה בעיתונות. היא החלה לעבוד בעיתון ״Evening Wisconsin" וקיבלה תפקידים העוסקים בנושאים אופייניים לנשים, כגון חתונות, אירועים חברתיים ותיאטרון. אט אט היא התקדמה בעולם העיתונות, קיבלה תפקידים נחשבים יותר, ועברה לעבוד ב-״Milwaukee Journal".
בשנת 1901 עברה גייל לניו יורק והחלה לעבוד בעיתון ״Evening New York". לאחר שנה עזבה את עבודתה בעיתון והחלה לעבוד כמזכירה אישית של המשורר האמריקאי, אדמונד קלרנס סטדמן (Edmund Clarence Stedman). בעזרת קשריו של סטדמן, גייל פרסמה סיפורים קצרים במגזינים והחלה להשקיע יותר בקריירה שלה כסופרת. בשנת 1903 הפכה גייל לסופרת עצמאית ומכרה את סיפורה הראשון למגזין "Success".
פעילות מקצועית > פעילות פוליטית

גייל הייתה פעילה פוליטית. היא תמכה בליברליזם ובסוציאליזם, והאמינה בשוויון, בשיתוף פעולה, ובתמיכה ממשלתית בחברה. בנוסף, היא תמכה בזכויות נשים, פציפיזם, צמחונות, ביטול הוצאות להורג, ואיסור של אלכוהול וטבק. גייל פרסמה ספר אנטי מלחמתי בשם ״Heart's Kindred" בשנת 1915. הספר לא נחל הצלחה גדולה, אך היא עצמה המשיכה לתמוך בפציפיזם דרך מפלגת נשים לשלום.
דעותיה הפמיניסטיות של גייל קיבלו ייצוג רב ביצירותיה, בעבודות כגון ״A Daughter of the Morning", "Birth", "Miss Lulu Bett", "Faint Perfume". בשנת 1923 גייל עזרה לכתוב את חוק שוויון הזכויות בוויסקונסין.
פעילות מקצועית > יצירות בולטות

ספרה הראשון של גייל, ״אי הרומנטיקה״ (Romance Island), פורסם בשנת 1906, אבל ההצלחה הראשונה שלה הייתה ספר המורכב מאוסף סיפורים קצרים בשם ״כפר החברות״ (Friendship Village), שיצא לאור בשנת 1908. אותן הדמויות הופיעו ב-83 סיפורים לאורך 11 שנים, עד שסיימה לפרסם את כולם בשנת 1919. הסיפורים ייצגו את אמונתה של גייל שכל בני האדם שווים, והראו את אנשי הכפר כתמימים ובעלי לב טוב. בסיפוריה האחרונים באוסף, גייל העלתה נושאים יותר שנויים במחלוקת, כגון דעות קדומות גזעניות, פציפיזם ואנטישמיות.
לפי המבקרים, בשנת 1918, עם פרסומו של הספר ״Birth״ התחילה גייל לכתוב בסגנון הריאליסטי. בשנת 1920, פרסמה גייל את סיפורה המצליח ביותר, ״Miss Lulu Bett״, ולאחר שנה עיבדה את הסיפור למחזה, אשר זיכה אותה בפרס פוליצר לדרמה והפך אותה לאישה הראשונה שזכתה בפרס זה. בשנת 1923, פרסמה את ספרה ״Faint Perfume״, אשר היה ספרה האחרון בסגנון הריאליסטי.
בעבודותיה המאוחרות יותר, אשר כללו ספרים, ביוגרפיות, שירה וסיפורים קצרים, גייל הציגה סגנון אימפרסיוניסטי יותר, ולאחר מות אמה החלה לכתוב יותר בסגנון מיסטי. ספרה האחרון של גייל, מגנה (Magna), פורסם בשנת 1939 לאחר מותה.
הערות שוליים

1 2 3 4 5  Zona Gale, Britannica
1 2 3 4 5 6 7  Gale, Zona (1874–1938), encyclopedia.com
↑  Gale, Zona, 1874-1938, Wisconsin Historical Society
↑  Portage student wins Gale essay contest, Newspapers.com, ‏15.3.2020
↑  Wm. Ll. Breese Dies at Hospital at Age of 90, Newspapers.com, ‏15.3.2020
| --- | --- |
בקרת זהויות :  NLI: 987007278239905171  BnF: cb14447961m (data)  CiNii: DA11881758  GND: 118716190  ICCU: DDSV280272  ISNI: 0000 0000 8239 615X  LCCN: n50058620  NDL: 00551913  NKC: xx0005591  NLA: 35109729  NTA: 068482493  SNAC: w6pc34z5  SUDOC: 084698780  Trove: 829451  VIAF: 57409519   WorldCat (עם VIAF): 57409519
חלב הזפק

יונת ענק מאכילה את גוזלה בחלב יונים.
חלב יונים או חלב זֶפֶק הוא כינוי לנוזל המופק בזפק או בחלקים הקדמיים של מערכת העיכול אצל היונה, ומשמש להאכלת הגוזלים. נוזלים דומים מופקים על ידי פלמינגו והפינגווין הקיסרי.
קיימים הבדלים בין חלב הזפק לחלב של יונקים. בין השאר, חלב הזפק מופק על ידי שני ההורים, הוא מוצק יותר, אצל היונים הוא מכיל ריכוז גבוה במיוחד של חלבונים ודומה במראהו לגבינת קוטג' וצבעו צהבהב. אצל הפינגווין הקיסרי הוא מופק על ידי הזכר רק במקרה שהנקבה לא שבה לפני בקיעת הביצה.
אצל היונים החלב לא מופק מבלוטות אלא ממעטה האפיתל הפנימי שבזפק, שמתרבה במהירות במהלך השלב האחרון של הדגירה. תאים שמושלים מהמעטה מהווים את "חלב הזפק" ומשמשים כמזון להאכלת הגוזלים במהלך השבועיים הראשונים, במהלך השבוע הראשון הם ניזונים בלעדית מחלב הזפק. תהליך השלת תאי האפיתל מושרה באמצעות ההורמון פרולקטין. אחד היתרונות של חלב יונים הוא במרווחי האכלה ארוכים יותר של כשעה בניגוד להאכלה ישירה אצל ציפורי שיר המאכילות את הגוזלים בחרקים שונים כל מספר דקות.
אצל הפלמינגו מזון הזפק מכיל כמות גדולה של שומן ופחות חלבונים, ומופק ממעטה של בלוטות בחלקים העליונים של מערכת העיכול, מהפרשה זו הצאצאים ניזונים במשך כחודשיים. צבע החלב אדום מאחר שדיאטת הפלמינגו מכילה מקָרוֹטֶנוֹאידים, אותו פיגמנט המקנה לפלמינגו את צבעו האדום.
היות שחלב היונים עשיר יותר מחלב יונקים, קשה למצוא עבורו תחליף לצורך האכלה ידנית של גוזלים.
זנית אלקטרוניקה

| --- | --- |

 נתונים כלליים
 סוג:  חברה בבעלות מלאה של LG Group
 תקופת הפעילות:  1918–1999 (כ־81 שנים) 
 חברת אם:  LG 
 משרד ראשי:  ארצות הברית לינקולנשייר, אילינוי, ארצות הברית
 ענפי תעשייה:  אלקטרוניקה ביתית 
 מוצרים עיקריים:  טלוויזיות
 הכנסות:  447,700,000 דולרים (1999)
 מנכ"ל:  מיכאל אן
 עובדים:  976
  
 www.zenith.com
 
זנית' אלקטרוניקה (באנגלית: Zenith Electronics Corporation) היא חברה אמריקאית העוסקת בייצור טלוויזיות. המרכז שלה נמצא בלינקולנשייר, אילינוי.
החברה נוסדה בשיקגו בשנת 1918 כיצרנית קטנה של ציוד לחובבי רדיו. במשך השנים עסקה החברה בייצור מכשירים אלקטרוניים שונים, כמו מכשירי רדיו, טלוויזיות ומחשבים. כתוצאה מהתחרות עם יצרנים יפניים, נכנסה זנית לקשיים בשנות ה-80 של המאה ה-20. בשנת 1995 רכש קונצרן LG מקוריאה הדרומית 55% ממניות חברת זנית ומאז 1999 זנית שייכת לה באופן מלא.
בין ההישגים הגדולים של זנית ניתן למנות מספר פיתוחים:
פיתוח מכשיר הרדיו הנייד
המצאת השלט הרחוק האלחוטי
תקן לשידור FM סטריאו
שק"ק בעלת ניגודיות גבוהה
החדרת פורמט HDTV לארצות הברית
חברת "זניט" בישראל

בשנת 1966 הוקם בישראל מפעל לייצור טלוויזיות Zenith המפעל פעל באזור התעשייה בשכונת גבעת שאול בירושלים בפרסומי החברה בארץ השם היה זניט. המפעל היה בבעלות של חברת "אוברסיז רדיו קואורפוריישן" בה היו שותפים חברת Zenith האמריקנית (26%) והתעשיין ויליאם רובינסון מז'נבה (74%).
זופיה הולשאנסקה

זופיה הולשאנסקה או סופיה מהולשאני, שמה בלידה:"סונקה" (בפולנית:Zofia Holszańska, בליטאית:Sofija Alšėniškė- סופיה אלשנישקה ,בבלרוסית: Соф’я Гальшанская, בערך 1405 - 21 בספטמבר 1461) הייתה נסיכה ליטאית ממשפחת הלשאני, דוכסית גדולה של ליטא, האשה הרביעית והאחרונה של יוגיילה או ולדיסלב יגיילו, מלך פולין ודוכס גדול של ליטא, ועל ידי כך, מלכה רעייה של פולין בשנים 1422–1434. כאמם של ולדיסלב השלישי, מלך פולין והונגריה ושל קז'ימייז' הרביעי הקימה עם בעלה את שושלת יגיילו.
קורות חייה > ילדות וצעירות

זופיה או סופיה או סונקה הלשאנסקה נולדה בסביבות שנת 1405 כבתם האמצעית של אצילים ליטאים, אנדז'יי הלשאנסקי ואלכסנדרה דרוצקה. אביה, היה בנו של איוואן הלשאנסקי, יד ימינו של הדוכס הגדול של ליטא, ויטאוטאס הגדול וגיסו של הדוכס, כאח אשתו, אוליאנה הולשנאסקה.
ההיסטוריונים חלוקים בעניין זהותו של אביה של אמה של זופיה, אלכסנדרה דרוצקה. ההיסטוריונים הפולנים טוענים כי מדובר בנסיך ליטאי, דמיטרי הראשון הזקן אח למחצה של יוגיילו, בעוד שהיסטוריונים רוסים טוענים כי הוא היה דמיטרי סמיונוביץ' משושלת רוריק.
האב, של זופיה, אנדז'יי מת כשילדתו הייתה קטנה והמשפחה עברה לגור בדרוצק,  בסביבה רוסית-רותנית בדת הנוצרית אורתודוקסית. באותה תקופה נקראה סונקה או סופיה. ככל הנראה זכתה למעט מאוד השכלה והייתה  אנלפבתית
לא ידוע מתי פגשה לראשונה את יוגיילה. ידוע שהם נפגשו בחורף של השנה 1420–1421 כשיוגיילה ביקר בדרוצק, זופיה הייתה אז נערה, בעוד שיוגיילה היה בסביבות גיל 60 או 70, התאלמן שלוש פעמים (לאחרונה במאי 1420 כשנפטרה אשתו השלישית, אליזבתה גרנובסקה). שרדה לו רק ילדה אחת, ידוויגה (1431-1408) ולא היו לו יורשים זכרים. בנישואים לזופיה תמכו הדוד שלו, שמיון דרוצקי ובעל דודתה, ויטאוטאס, אולם הם נתקלו בהתנגדות מצד האצולה הפולנית ומצדו של זיגיסמונד, קיסר האימפריה הרומית הקדושה שהציע להשיא את וגיילו לאלמנת אחיו, סופיה מבווריה.
לפי המנהגים, נישואי האחות הצעירה לפני אחותה הבכורה נחשבו מצב מביש. לכן הזדרזה המשפחה בשנת 1421 לחתן גם את אחותה הגדולה של זופיה, וסיליסה, עם איוואן ביילסקי, בן של אח למחצה אחר של יוגיילה, ולדימיר אולגרדוביץ'.
את טקס החתונה שהתקיים בנבהרודק ב-7 בפברואר 1422 ניהל בישוף סמוגיטיה, מתיאס מטראקאי.
 או אולי ב-24 בפברואר
אמנם הכתרתה כמלכה רעיה של פולין התקיימה כעבור שנתיים ב-5 במרץ 1424. העיבור מוסבר על ידי התנגדות האצולה הפולנית והקשר די מרוחק בין זופיה ויוגיילה.
הנצחה

2006 - הבנק הלאומי של בלרוס הנפיק מטבע לכבוד מלאת 600 שנה להולדתה של זופיה הולשאנסקה
ביבליוגרפיה

Małgorzata Duczmal, . Jogailaičiai Translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. 2012 ISBN 978-5-420-01703-6
("היגיילונים" - בליטאית. תורגם לאנגלית)
JanTęgowski, Pierwsze pokolenia Giedyminowiczow. Poznań-Wrocław: Wydawn.Historyczne. 1999 ISBN 83-913563-1-0. ("הדור הראשון של הגדימינים") (בפולנית)
Zygmunt Wdowiszewski, Genealogia Jagiellonów . Warszawa: Pax.1968 OCLC 21868459. (בפולנית)
הערות שוליים

↑  שושלת יגיילו באתר אוניברסיטת אוקספורד
1 2 3  Duczmal 2012 עמ' 422
↑  נוסביץ' 2000
1 2  Duczmal 2012 עמ' 423
↑  Tęgowski 1999עמ' 124-125
↑  Улащик (1968) הכרוניקה מביכובייץ
↑  1968 Wdowiszewski עמ' 47-44
↑  Tęgowski1999 עמ' 47-44
↑  Duczmal 2012 עמ' 425-424
1 2 3 4  Duczmal 2012 עמ' 425
↑  Duczmal 2012 עמ' 424-425
↑  Duczmal 2012 עמ' 426-425
↑  Duczmal 2012 עמ' 426
1 2  Duczmal 2012 עמ' 280
1 2 3  Duczmal 2012 עמ' 427
1 2 3 4  Duczmal 2012 עמ' 428
↑  Duczmal 2012 עמ' 247
1 2 3 4 5  Duczmal 2012 עמ' 429
↑  Duczmal 2012 עמ' 283
1 2 3 4  Duczmal 2012 עמ' 430
1 2 3 4  Duczmal 2012 עמ' 431
↑  Duczmal 2012 עמ' 432-431
↑  Duczma 2012 עמ' 432
1 2 3 4  דוצ'מה 9
↑  Duczmal 2012
עמ' 434-433
| --- | --- |
בקרת זהויות :  PLWABN: 9810644583105606  GND: 105405214X  ISNI: 0000 0004 3979 6990  LCCN: n2013025401  NKC: js20191051392  NTA: 071505105  VIAF: 286958479   WorldCat (עם VIAF): 286958479 
דמותה של זופיה הולשאנקה או סופיה ארוצקאיה על מטבע של בלרוס בשנת 2006, במלאת 600 שנה להולדתה
חותם של המלכה זופיה הולשאנסקה על מסמך מ-1435
"הביבליה של המלכה זופיה"
ונדל (כדורגלן)

ערך זה עוסק בכדורגלן במדי באייר לברקוזן. אם התכוונתם לכדורגלן בשם זה במדי זניט סנקט פטרבורג, ראו .
ונדל נסימנטו בורז'ס (בפורטוגזית: Wendell Nascimento Borges, נולד ב-20 ביולי 1993 בפורטלזה שבברזיל), הידוע בכינוי ונדל, הוא כדורגלן ברזילאי המשחק בעמדת המגן השמאלי בפורטו ובנבחרת ברזיל.
קריירת מועדונים

ונדל גדל בברזיל, ושיחק בנעוריו במועדון איראטי ממדינת פרנה. בשנת 2012 עבר ונדל למועדון לונדרינה, גם הוא מפרנה, שם הופיע 40 פעמים, זכה באליפות של מדינת פרנה, ונבחר כבלם הטוב ביותר במדינת פרנה לשנת 2013. ונדל הושאל במהלך תקופתו בלונדרינה לתקופה קצרה במועדון הכדורגל פרנה, ובהמשך, למועדון הפאר הברזילאי גרמיו, בו ונדל שיחק עונה אחת בהצטיינות.
בפברואר 2014 חתם ונדל בן ה-21 בבאייר לברקוזן מהבונדסליגה על חוזה לחמש שנים. את הבכורה ערך באוגוסט 2014 כאשר החליף את סבסטיאן בניש בניצחון 0–6 על אלמניה ולדלגסהיים במסגרת הגביע הגרמני. ב-21 בספטמבר 2014 ערך את הופעת הבכורה בבונדסליגה בהפסד 1–4 לוולפסבורג כאשר שיחק 90 דקות. במרץ 2015 הבקיע ונדל את שער הבכורה, בניצחון 0–4 על שטוטגרט. את עונת 2014/15 סיימו ונדל ולברקוזן במקום הרביעי בבונדסליגה, והשתתפו בליגת האלופות בעונת 2015/16, שם הודחו בשלב הבתים והמשיכו לליגה האירופית, ממנה הודחו בשמינית הגמר. במהלך עונת 2015/16 ונדל הציג יכולת גבוהה מאוד וזכה להתעניינות ממועדונים רבים.
ב-19 באוגוסט 2021 חתם ונדל בפורטו לארבע שנים.
קריירה בינלאומית

ונדל שיחק  בנבחרת ברזיל בכדורגל עד גיל 21. בשנת 2014 זכה ונדל עם נבחרת ברזיל עד גיל 20 בטורניר טולון שנערך בצרפת, לאחר שגברו על הנבחרת המארחת בתוצאה 2–5. ב-23 במרץ 2024 ערך את הופעתו הבכורה בנבחרת הבוגרת בניצחון 0-1 על אנגליה במשחק ידידות.
נכלל בסגל נבחרת ברזיל לטורניר קופה אמריקה 2024.
תארים

לונדרינה
אליפות מדינת פרנה: 2013
פורטו
אליפות פורטוגל: 2021/2022
הגביע הפורטוגלי: 2021/2022, 2022/2023
הסופר קאפ הפורטוגלי: 2022
אישיים
בלם העונה במדינת פרנה: 2013
הערות שוליים

↑  Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
| נבחרת ברזיל – קופה אמריקה 2024 |
| --- | --- | --- |
|  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור |  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור | ברזיל |
ז'דאן

| --- | --- |
סמל ז'דאןסמל ז'דאן

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת שרקד
 שטח:  65.86 קמ"ר
 אוכלוסייה:  ‏
  ‑ בכפר:  1,648 (1 בינואר 2021)
 קואורדינטות:  46°55′00″N 21°30′00″E﻿ / ﻿46.916666666667°N 21.5°E﻿ / 46.916666666667; 21.5 
 אזור זמן:  UTC +1
 http://www.zsadany.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ז'דאן(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ז'דאן  he tabBackground:;tabBorder:#aaa;defaultTab:0;
 
ז'דאן (בהונגרית: Mezőgyán) הוא כפר בנפת שרקד שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים בז'דאן נמצא בירידה. בשנת 1990 חיו בכפר 1,885 תושבים, ובשנת 2021 רק 1,648 תושבים.
יהודי ז'דאן

יהודים ישבו בז'דאן במאה ה-19, ומשנת 1865 היו חלק מקהילת טולצ'ווה. בשנת 1944 נרצחו חלקם בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 40 | 2,009 |
| 1910 | 42 |  |
| 1920 | 27 |  |
| 1930 | 19 |  |
| 1941 | 11 | 3,334 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי ז'דאן שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת שרקד |
| --- | --- | --- |
| יישובים | שרקד • אוקאן • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| --- | --- |
בקרת זהויות :  VIAF: 236567438   WorldCat (עם VIAF): 236567438
ז'גוב

ז'גוב (בפולנית: Rzgów) היא עיירה בפרובינציית לודז' שבפולין, בה התקיימה עד השואה קהילה יהודית.